ELTOS ŽINIOS, 1995.05.25. 

UŽSIENIO VALSTYBIŲ KARINIŲ ĮGALIOTINIŲ DRAUGIŠKA "ŽVALGYBA". 
Prezidentas Algirdas Brazauskas priėmė Lietuvoje akredituotus 
užsienio valstybių karo atašė, informavo juos apie sienų ir oro 
erdvės kontrolės, nelegalios imigracijos problemas. Buvo daug 
kalbama apie tolesnį Lietuvos dalyvavimą "Partnerystė taikos 
labui" programoje. 

Lietuvoje akredituoti karo atašė gegužės 20-25 dienomis 
susitiko su Krašto apsaugos, Užsienio reikalų bei kitų 
ministerijų vadovais, Seimo Nacionalinio saugumo komiteto 
nariais, lankėsi Vilniaus skrydžių valdymo centre, Karinių oro 
pajėgų bazėse, "Aro" būryje. 

MERO ATSISTATYDINIMAS RODO, KAD LIETUVOJE GIMSTA TIKRA 
DEMOKRATIJA. Po 43 dienų darbo Kauno mero poste miesto tarybos 
posėdyje patenkintas Rimanto Tumosos prašymas atleisti jį iš 
užimamų pareigų. 23 deputatai iš 41 buvo už tokį pareiškėjo 
apsisprendimą, 6 balsavo prieš, 5 - susilaikė. Atsistatydinimo 
kalboje Rimantas Tumosa, įtartas neteisėtu didelio turto 
įsigijimu bei vengimu sumokėti mokesčius valstybei, dar kartą 
pabrėžė, kad jokios teisinės institucijos bei mokesčių 
inspekcija nėra pareiškusios jam kokių nors kaltinimų ar 
pretenzijų. Tėvynės sąjungos (Lietuvos konservatorių) partijos 
narys R.Tumosa teigė, jog "savo asmens puolimą traktuoja kaip 
dešiniųjų jėgų, laimėjusių Lietuvoje savivaldybių rinkimus, 
sąmoningą žlugdymą“. 

Tėvynės sąjungos Kauno skyriaus vadovas Vytautas 
Katkevičius sakė, kad "1994 m. dėl neapdairumo neįvykdyta 
deklaravimo procedūra apie tada R.Tumosos suteiktas, o vėliau 
prarastas paskolas "nėra didelis pažeidimas. Tačiau taip 


pasielgus tokio aukšto rango pareigūnui, jo atsistatydinimas 
tampa neišvengiamas demokratijos vardan". Apgailestaudamas dėl 
to, kas atsitiko, V.Katkevičius ypač teigiamai įvertino spaudos 
vaidmenį aiškinantis pažeidimus, ir konstatavo, kad "jos 


padaryta įtaka rodo Lietuvoje gimstant tikrąją demokratiją" 

SEIMO PIRMININKAS PRIPAŽINO TEIGIAMĄ OPOZICIJOS VA IDMEN] . 
Seimo pirmininkas Česlovas Juršėnas neabejoja, kad dabartinis 
Lietuvos Seimas yra darbingas ir toks bus iki jo įgaliojimų 
pabaigos. Tai 4's pasakė ketvirtadienį susitikime su 
žurnalistais. Juršėnas taip pat pripažino ir teigiamą 
opozicijos Seime vaidmenį. Be jos, sakė jis, demokratija daug 
prarastų. Jis netgi padėkojo opozicijai už "jos destrukcinius 
veiksmus". Šie veiksmai, sakė Č.Juršėnas, kartais priverčia 
susimąstyti ir Seimo daugumą, kurios vienybe jis neabejojąs. 
LDDP tebėra vieninga, nepaisant to, jog keli nariai pasitraukė 
iš frakcijos, sakė Seimo pirmininkas, esantis ir LDDP tarybos 
narys. 

LIETUVOS MOKSLO TARYBA PRITARIA REKTORIŲ KONFERENCIJOS 
POZICIJAI DĖL "PARTINIŲ DIPLOMŲ". Lietuvos mokslo taryba, kaip 
pranešė ELTAI jos pirmininkas profesorius Leonas Kadžiulis, 
nepritaria Lietuvos Respublikos Seimo 1995 m. gegužės 18 d. 
nutarimui vėl pripažinti aukštųjų partinių mokyklų diplomus. 
Toks Seimo sprendimas, teigia prof.Leonas Kadžiulis, 
diskredituoja Lietuvos aukštąsias mokyklas ir griauna Lietuvos 
Respublikos aukštojo mokslo prestižą ir Lietuvoje, ir 
užsienyje. Pritardama aukštųjų mokyklų Rektorių konferencijos 
apsisprendimui nepripažinti partinių mokyklų diplomų aukštojo 
mokslo diplomais, Lietuvos mokslo taryba siūlo taip pat 
pasielgti ir Lietuvos mokslo bei studijų institucijoms. 

SOCIALDEMOKRATAI PRAŠO SUŠVELNINTI KARDOMĄJĄ PRIEMONĘ BUVUSI AM 
"LIETUVOS AIDO" VYRIAUSIAJAM REDAKTORIUI. Į Lietuvos Respublikos 

